              R O M Â N I A

        JUDEŢUL MARAMUREŞ

         CONSILIUL JUDEŢEAN

       DIRECŢIA ARHITECT ȘEF 
      Nr. _______ din ____.09.2026
RAPORT DE SPECIALITATE
la proiectul de hotărâre privind aprobarea Regulamentului de organizare și funcționare a Comisiei locale de avizare integrată a documentațiilor de amenajare a teritoriului și a documentațiilor de urbanism a județului Maramureș
Având în vedere:

· schimbările legislative în domeniul amenajării teritoriului și urbanismului, respectiv intrarea în vigoare a Legii nr. 169/2026 privind Codul amenajării teritoriului, urbanismului și construcțiilor și abrogarea Legii nr. 350/2001 privind amenajarea teritoriului si urbanismul și a Ordinului 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism;

· prevederile art. 86-93, art. 576 alin. (2) și art. 582 alin. (2) din Legea nr. 169/2026 privind Codul amenajării teritoriului, urbanismului și construcțiilor;
· prevederile art. 190 alin. (4), art. 191 alin. (6) lit. b) raportat la art. 173, alin. (1) lit. f), art. 182, alin. (1) şi ale art. 196, alin. (1), lit. a) din O.U.G. nr. 57/2019 privind Codul Administrativ;
Se impune înființarea Comisiei locale de avizare integrată a documentațiilor de amenajare a teritoriului și a documentațiilor de urbanism, la nivelul județului Maramureș și aprobarea regulamentului de organizare și funcţionare, respectiv a componenței instituționale a acesteia. 
Pentru buna desfășurare a activității de emitere a avizului unic integrat de la nivel local, care înlocuiește avizele și acordurile individuale ale instituțiilor și operatorilor reprezentați, în condițiile art. 86 alin. (1) și (2) și ale art. 92 alin. (8) și (9) din Codul amenajării teritoriului, urbanismului și construcțiilor, este necesară aprobarea acestui regulament. 
În conformitate cu aspectele mai sus menționate, apreciem că sunt îndeplinite condițiile pentru adoptarea proiectului de hotărâre privind aprobarea Regulamentului de organizare și funcționare a Comisiei locale de avizare integrată a documentațiilor de amenajare a teritoriului și a documentațiilor de urbanism a județului Maramureș.

